laion/Wikipedia-Exotic huggingface dataset:
תיקון פיבונאצ'י

תיקון פיבונאצ'י הוא אינדיקטור בתחום הניתוח הטכני שנסמך על סדרת פיבונאצ'י. עקרון סדרת המספרים הוא סכום שני המספרים עוקבים שווה למספר הבא אחריו: 1.1.2.3.5.8.13.21.34.55.89.144.… בתחום הניתוח הטכני נעזרים בתבנית על פי החישוב של היחס בין מספר חלקי המספר הבא אחריו. היחס הנוצר הוא 0.618, לדוגמה 89/144 = 0.618, יחס נוסף הוא חילוק בדילוג של שני מספרים מתקבל היחס 0.382. לדוגמה 21/55 = 0.382. המנתח הטכני בודק את עומק התיקון ביחס של 38.2-61.8 ואפשרות חזרה למגמה הראשית של עליות או ירידות. תיקון פיבונאצ'י מתבסס על הרעיון כי השווקים יחזרו על חלק צפוי של מהלך, ולאחר מכן הם ימשיכו לנוע בכיוון המקורי. קיימים ארבע תצוגות של סדרת פיבונאצ'י בתחום שוק ההון. הכלכלן ברטון מלכיאל כתב לראשונה על השימוש ברצף פיבונאצ'י במסחר בספרו "הליכת אקראי בוול סטריט" . מלכיאל טען כי רוב תנועות המחירים הן אקראיות, אבל תגובה טבעית נגד תנועת מחיר גדולה מתרחשת כאשר הסוחרים הופכים מהססים או מחפשים לתפוס את הרווחים שלהם. דרגת התיקון יכולה להיות נאמדת בהתאם לאורך האנכי של רמות התמיכה והתמיכה של הביטחון. מוצגת בציור של קו מגמה בין שתי נקודות קיצון. מוצגים שלושה קווים אופקיים ברמות של 38.2%, 50%, 61.8% לאחר מהלך תנועה גדול למעלה או למטה, המחירים יחזירו חלק מהמהלך המקורי. כאשר יש נסיגה, רמות תמיכה והתנגדות יופיעו בקירוב לרמות פיבונאצ'י. קשתות פיבונאצ'י מוצגות תחילה בקו מגמה בין שתי נקודות קיצון. לאחר מכן מציירים שלוש קשתות, והמרכז הוא בנקודת הקיצון השנייה, כך שהם חוצות את קו המגמה ברמות של 38.2%, 50% ו- 61.8%. ברמות האלה המנייה צריכה להתבסס כדי לשנות מגמה בשביל תיקון טכני נכון. מניפת פיבונאצ'י מוצגת בציור של קו מגמה בין שתי נקודות קיצון. לאחר מכן מציירים קו אנכי "בלתי נראה" דרך נקודת הקיצון השנייה. מעבירים שלושה קווי מגמה מנקודת הקיצון הראשונה דרך הקו האנכי הבלתי נראה ברמות פיבונאצ'י של 38.2%, 50% ו- 61.8%. תיקון פיבונאצ'י הוא כלי שכיח לסוחרים טכניים כדי לסייע בזיהוי מקומות אסטרטגיים עבור עסקאות, להפסיק הפסדים או מחירי היעד כדי לעזור לסוחרים להיכנס במחיר טוב. רעיון התיקון משמש אינדיקטור במקרים רבים כגון תאוריית הגלים של אליוט ועוד. לאחר תנועה משמעותית במחיר, רמות התמיכה והתנגדות החדשות יימצאו בקווים אלה. מאיר ברק, הלוחש למניות, 2012
ליפאן X80

ליפאן X80 הוא קרוסאובר עם מאפייני SUV (ראשי תיבות של Sport utility vehicle), מתוצרת חטיבת ליפאן מוטורס ב-קונצרן הרכב הסיני ליפאן (אנ') (שם רשמי: ליפאן תעשיות (קבוצה) בע"מ) אשר מיוצר משנת 2017 ועד היום. דגם ה-"ליפאן X80" הוצג לראשונה בתערוכת המכוניות הבינלאומית בעיר גואנגג'ואו בשנת 2016. דגם ה-"ליפאן X80" הושק בסין בחודש מרץ, שנת 2017. שיווק הדגם התחיל בספטמבר 2017. 5 דלתות. 7 נוסעים (תצורת ישיבה 2+3+2). מנוע בנזין מגדש טורבו. סוג הנעה: הנעה קדמית 4x2. 5 רמות גימור. קיבולת מכל דלק: 72 ליטר. תאוצה בין 0-100 קמ"ש היא 12.6 שניות. מחיר היחידה עמד על 109,900 - 149,900 רנמינבי (שנת 2017, בסין). 365 יחידות - שנת 2017. 1,726 יחידות - שנת 2018. 1,057 יחידות - ינואר, פברואר, מרץ 2019. דגם "ליפאן X80" דגם "ליפאן X80" דגם "ליפאן X80" דגם "ליפאן X80" דגם "ליפאן X80" מדיה וקבצים בנושא ליפאן X80 בוויקישיתוף ליפאן X80, סרטון באתר יוטיוב ליפאן X80, סרטון באתר יוטיוב ליפאן X80, סרטון באתר יוטיוב ליפאן X80, סרטון באתר יוטיוב אתר היצרן (lifanmotors.net/suv/x801) דגם "ליפאן X80" carnewschina.com/2016/11/21/lifan-x80-debuts דגמי "ליפאן X80" - מפרט ומידות chinamobil.ru/eng/lifan/X80 דגמי "ליפאן X80" carnewschina.com/2017/03/29/lifan-x80-suv-launched-on-the-chinese-car-market דגם "ליפאן X80" (בסינית) autohome.com.cn/news דגם "ליפאן X80" - מכירות משנת 2017
ה'תשפ"ו

ה'תשפ"ו (5,786) ובקיצור תשפ"ו – היא שנה עברית אשר תחל ביום א' בתשרי, אור ל-23 בספטמבר 2025, ותסתיים ביום כ"ט באלול, 11 בספטמבר 2026. המולד של תשרי חל ביום שני, 18 שעות ו-187 חלקים. לפיכך זו שנה מסוג גכה. איננה מעוברת, ואורכה 354 ימים. זו שנה רביעית לשמיטה, ושנת 10 במחזור העיבור ה-305. תקופת ניסן שבשנה זו היא תחילת שנת 18 (סימנה יחלדז) במחזור השמש ה-207. שנה זו היא שנת 1,957 לחורבן הבית, ושנת 2,337 לשטרות. מדינת ישראל תחגוג ביום העצמאות ה'תשפ"ו 78 שנות עצמאות. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת גכה שנה מסוג גכה, ובה 354 ימים. שנה "פשוטה": שאיננה מעוברת ובה חודש אדר אחד. שנה "כסדרה": שבה חשוון בן 29 יום ואילו כסלו בן 30 יום כ"ח באייר חל ביום שישי, ולכן טקסי יום ירושלים מוקדמים ליום חמישי כ"ז באייר. בכל זאת, הצביון הדתי של היום (אמירת ההלל ומזמורי התודה) מתקיים ביום שישי כ"ח באייר.
כיכר הכוכב השחור

כיכר הכוכב השחור, הידועה גם בשם כיכר העצמאות, היא כיכר ציבורית הנמצאת בעיר אקרה שבמדינת גאנה. הכיכר גובלת באצטדיון הספורט אקרה ובפארק הזיכרון קוואמה נקרומה. קוואמה נקרומה חנך את כיכר הכוכב השחור על מנת לכבד את ביקורה של המלכה אליזבת השנייה בגאנה. בנייתה של הכיכר הסתיימה ב-1961, ונקראה בשמה הרשמי "כיכר הכוכב השחור". כיכר הכוכב השחור הוא האתר המרכזי במצעד יום העצמאות של גאנה, אשר מצוין כל שנה ב-6 במרץ. בנוסף, הכיכר מארחת את כל המפגשים הלאומיים הגדולים והפסטיבלים הלאומיים של גאנה. כל מבקר רשאי לצלם באופן חופשי את המבנים בכיכר, כולל את שער הכוכב השחור. בכיכר העצמאות קיימים יציעים עליהם יכולים לשבת כ-30,000 אנשים. בנוסף, בכיכר קיימות שתי אנדרטאות: קשת העצמאות ואנדרטת הכוכב השחור, הידועה גם בשם שער הכוכב השחור. פסל החייל העומד מול קשת העצמאות מסמל את הגאנים אשר איבדו את חייהם במאבק על עצמאותה של גאנה. מדיה וקבצים בנושא כיכר הכוכב השחור בוויקישיתוף Black Star Gate, Ghana-Net.com (באנגלית) ערך זה הוא קצרמר בנושא מבנים. אתם מוזמנים לתרום לוויקיפדיה ולהרחיב אותו.
רמת פורבידן (אנטארקטיקה)

רמת פרובידן (באנגלית: Forbidden Plateau;מילולית: הרמה האסורה) היא רמה ארוכה וצרה המשתרעת לכיוון דרום מערב ממפרץ שארלוט לכיוון מפרץ פלאנדרז בארץ גרהאם שבאנטארקטיקה. הרמה גובלת ברמת ברוס שמדרום לה, וברמת פוסטר שמצפון לה. הרמה נמצאת בגובה 1,596 מטרים מעל פני הים. הרמה מופתה לראשונה על ידי סקר שטחי חסות איי פוקלנד, באמצעות תצלומי אוויר שצולמו על ידי חברת האנטינג אירוסרווירז (Hunting Aerosurveys Ltd) בעונת המחקר 1957–1956. שמה של הרמה ניתן לה על ידי הוועדה המייעצת לשמות אנטארקטיים של בריטניה. שם זה ניתן לרמה, כיוון שכל הניסיונות לעלות על הרמה כשלו, עד הצליחו בכך חברי סקר שטחי חסות איי פולקנד בשנת 1957. מאז שנה זו לא הצליחו לעלות לפסגת הרמה עד שנת 2001. רמת פורבידן באתר הסקר הגאולוגי של ארצות הברית רמת פורבידן באתר הגאזט האנטארקטי המשווה SCAR של ממשלת אוסטרליה תצלום לוויין של אזור רמת פורבידן מפת אזור רמת פורבידן תצלומי רמת פורבידן תחזית מזג אוויר עדכנית ארוכת טווח עבור רמת פורבידן מידע גאוגרפי והיסטורי מידע גאוגרפי קבוצת מטפסים הצליחה לעלות על רמת פורבידן באתר ה-"Evening Standard"
ה'תשפ"ז

ה'תשפ"ז (5,787) ובקיצור תשפ"ז – היא שנה עברית אשר תחל ביום א' בתשרי, אור ל-12 בספטמבר 2026, ותסתיים ביום כ"ט באלול, 1 באוקטובר 2027. המולד של תשרי חל ביום השבת, 2 שעות ו-1063 חלקים. לפיכך זו שנה מסוג זשה. היא מעוברת, ואורכה 385 ימים. זו שנה חמישית לשמיטה, ושנת 11 במחזור העיבור ה-305. תקופת ניסן שבשנה זו היא תחילת שנת 19 (סימנה יטיהא) במחזור השמש ה-207. שנה זו היא שנת 1,958 לחורבן הבית, ושנת 2,338 לשטרות. מדינת ישראל תחגוג ביום העצמאות ה'תשפ"ז 79 שנות עצמאות. ט"ז בחשוון – הבחירות לכנסת העשרים ושש ב' בסיוון - סיום המחזור ה-14 של לימוד הדף היומי להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת זשה שנה מסוג זשה, ובה 385 ימים. שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן. שנה "שלמה": שבה חשוון וכסלו בני 30 יום כל אחד. י"ב בחשוון חל ביום שישי ולכן יום הזיכרון ליצחק רבין מוקדם ליום חמישי י"א בחשוון. כ"ח באייר חל ביום שישי, ולכן טקסי יום ירושלים מוקדמים ליום חמישי כ"ז באייר. בכל זאת, הצביון הדתי של היום (אמירת ההלל ומזמורי התודה) מתקיים ביום שישי כ"ח באייר.
רמת פורבידן

האם התכוונתם ל... רמת פורבידן (אנטארקטיקה) – רמה בארץ גרהאם שבאנטארקטיקה רמת פורבידן (קולומביה הבריטית) – רמה בפרובינציית קולומביה הבריטית שבקנדה אתר הנופש רמת פורבידן – אתר נופש וסקי באי ונקובר בקולומביה הבריטית
Carry On

האם התכוונתם ל... Carry On (שיר של קייגו וריטה אורה) – שירם של קייגו וריטה אורה משנת 2019 Carry On (שיר של פאן) – שירה של הלהקה פאן משנת 2013 Carry On (שיר של דונה סאמר) – שירה של הזמרת דונה סאמר משנת 1992
אריאל גולן

אריאל גולן (ארקדי גולדשטיין; ברוסית: Аркадий Гольдштейн‏; 10 בדצמבר 1921 – 2 בדצמבר 2007) היה חוקר אדריכלות וחוקר תרבות חומרית מסורתית יהודי-רוסי וישראלי. נולד בשם ארקדי פיודורוביץ' גולדשטיין בחרסון, אוקראינה ב-1921. השתתף במלחמת העולם השנייה בשורות הצבא האדום, הגיע עד להונגריה שם נפצע בקרב. ב-1951 סיים את הלימודים בפקולטה לאדריכלות של המכון להנדסת בנייה בעיר חרקוב. אחרי זה עבד כאדריכל בעיר סראטוב. סיים לימודי דוקטורט ("אספירנטורה") באקדמית הבניין והאדריכלות של ברית המועצות ועבודת הסיום עסקה ביצירתו של האדריכל האמריקאי פרנק לויד רייט. גולדשטיין גם תרגם את ספרו של רייט "עתידה של אדריכלות" לרוסית והתרגום עם ההערות וההקדמה של המתרגם יצא לאור בשנת 1960 עם הקדמה של אלכסנדר גגלו. בשנת 1973 ראה אור ספרו של גולדשטיין שעסק בקורות חייו וביצירתו של פרנק לויד רייט. גולדשטיין לימד אדריכלות באוניברסיטת דאגסטן הממלכתית במשך תשע שנים. בדאגסטן גולדשטיין התחיל להתעניין באדריכלות המסורתית של עמי קווקז. ספרו המוכר והמצוטט ביותר "המגדלים בהרים" (1977) הוא יומן מסע שעוסק באדריכלות ובאתנוגרפיה של עמי קווקז ובחשיבותה של שמירה על העבר. בספרו, גולדשטיין מתח ביקורת על השלטונות המקומיים שלא דואגים לשימור המבנים העתיקים ובגלל זה הספר נאסר למכירה. בברית המועצות פרסם גולדשטיין יותר מ-60 עבודות מחקר בנושאי אדריכלות ועיצוב. רוב עבודותיו הוקדשו לתיעוד וחקר האדריכלות המסורתית של עמי קווקז. עבודת המחקר הגדולה "אדריכלות צפון קווקז"(«Архитектура Северного Кавказа») נכתבה בין 1960–1980 וטרם פורסמה. כתב היד שלה הוברח מברית המועצות לישראל בשנות ה-80. גולדשטיין עלה לארץ ב-1987 ושינה את שמו לאריאל גולן. כבר בישראל הוא פיתח תאוריה על קשר בין עיטורים מסורתיים שנמצאים בשימוש באדריכלות ומלאכות יד של תרבויות שונות לבין פנתאון האלים הפרהיסטורי. לנושא הזה הוקדשו עבודותיו האחרונות שנכתבו ברוסית ותורגמו לאנגלית. Культура производства и эстетика труда ("תרבות ייצור ואסתטיקת עבודה"), מוסקבה, 1968 "Архитектурные памятники Кайтага" ("מבנים אדריכליים של קאיטאג(אנ')", מחצ'קלה, 1969 Франк Ллойд Райт ("פרנק לויד רייט"), מוסקבה, 1973 Средневековое зодчество Чечено-Ингушетии и Северной Осетии ("אדריכלות ימי הביניים של צ'צ'נו-אינגושטיה וצפון אוסטיה"), מוסקבה, 1975 "Башни в горах" ("מגדלים בהרים"), מוסקבה, 1977 "Зодчество"("אמנות הבניה"), מוסקבה, 1979 Миф и символ, 1993 ("מיתוס וסמבול") Myth and symbol : symbolism in prehistoric religions, 1991 Prehistoric religion : mythology, symbolism, 2003 ביקורת על ספרו של גולן Myth and Symbol: Symbolism in Prehistoric Religions *רישום על הענקת מדליית "על ההצטיינות בקרב" ב-1945 (ברוסית) *ביקורת על הספר "Myth and Symbol" (באנגלית)
טייסות חיל האוויר הישראלי

רשימת טייסות הטיסה של חיל האוויר הישראלי. כלי הטיס המודגשים הם כלי הטיס המשרתים בטייסת כיום. טייסות חיל האוויר הישראלי, באתר חיל האוויר הישראלי טייסות חיל האוויר הישראלי, באתר Global Security סמלי טייסות חיל האוויר הישראלי, כולל סמלים היסטוריים, באתר מרחב אווירי קליה בן עמרם ונעה כפרי , ‏סיפורי סמלים, באתר חיל האוויר הישראלי קליה בן עמרם ועדן בר–נוי , ‏לא על הסמל לבדו, באתר חיל האוויר הישראלי רוני צוקרמן- טייסת הקרב הראשונה, באתר Paradiv השמורה האווירית תצוגה לא מלאה של כל סמלי הטייסות עמית מרצ'לי, ‏סוף עידן ה״ברק 1״ החד מושבי בחיל-האוויר, באתר חיל האוויר הישראלי, 15 ביולי 2024 אבינעם מיסניקוב, ‏טייסת החירום 145, באתר "מרקיע שחקים" מלחמת יום הכיפורים מפות ומבצעים, עמ' 283, משרד הביטחון - ההוצאה לאור, צה"ל - המחלקה להיסטוריה, שנת 2023, באתר צה"ל בח"א 27 – 1965-2008, משרד הביטחון - ההוצאה לאור, 2008, עמ' 35, באתר הספרייה הדיגיטלית לההיסטוריה ומורשת חיל האוויר זהר נייגר, ‏מסדר עוף החול: פלטפורמה חדשה בחיל, באתר חיל האוויר הישראלי, 3 באוגוסט 2022
יושיאה אואנו

יפן זהו שם יפני; שם המשפחה הוא אואנו. יושיאה אואנו (ביפנית: 上野順恵; נולדה ב-1 ביולי 1983) היא ג'ודוקא עבר יפנית אשר התחרתה בקטגוריית המשקל עד 63 ק"ג. אואנו התחרתה פעם אחת במשחקים האולימפיים בלונדון 2012 וזכתה במדליית הארד בקטגוריית המשקל עד 63 ק"ג. אואנו מחזיקה בשלוש מדליות מאליפויות העולם, שתי מדליות זהב (2009 ו-2010) ומדליית כסף (2011). במשחקי אסיה היא זכתה במדליית זהב (2010) ובאליפויות אסיה היא זכתה בארבע מדליות זהב (2003, 2005, 2007 ו-2012) ומדליית ארד אחת (2011). במהלך הקריירה אואנו זכתה במדליות רבות בתחרויות מהסבב העולמי וביניהן מדליות זהב מטורנירי טוקיו ופריז היוקרתיים. כמו כן היא זכתה שש פעמים באליפות יפן. בנובמבר 2013 היא פרשה מג'ודו. היא אחותה הצעירה של מסאה אואנו, פעמיים אלופה אולימפית. מדיה וקבצים בנושא יושיאה אואנו בוויקישיתוף יושיאה אואנו, ברשת החברתית פייסבוק יושיאה אואנו, ברשת החברתית אינסטגרם יושיאה אואנו, באתר olympedia.org יושיאה אואנו, באתר איגוד הג'ודו העולמי יושיאה אואנו, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
ערכים מוויקיפדיה מומחזים על ידי גרביים

ערכים מוויקיפדיה מומחזים על ידי גרביים (נקרא גם כאן גרביים) היא סדרת רשת ישראלית המשודרת בכאן דיגיטל. בסדרה מוצגים ערכים מוויקיפדיה העברית באמצעות בובות גרב, בצורה הומוריסטית. בשנת 2016 אמי נחימובסקי, מתן סיני וניתאי פישר יצרו סרטון הממחיז את הערך בול (כתב עת) עבור תחרות בשם "יוצרים ברשת 3.0". הסדרה הוצגה ככזו ש"לוקחת את הערכים הקטנים מוויקיפדיה, הסיפורים הקטנים והמעניינים שבדרך אנשים לא שומעים עליהם, שמה אותם בקדמת המסך וממחיזה אותם על ידי גרביים". לאחר התחרות, נרכשה הסדרה על ידי תאגיד השידור כאן ששידר אותה, החל מאפריל 2017, בשם "כאן גרביים" בערוץ היוטיוב של כאן. בשנת 2019 הוצגה הסדרה בפסטיבל HollyWeb (אנ') בשם "Wikipedia Pages Dramatized by Socks".‏ על פי עלילת הסדרה, בכל פרק, מקריא "סבא גרב" לנכדו "הנכד גרב" (המוצגים באמצעות בובות גרב) סיפור לפני השינה. סבא גרב מוצג כחסר סבלנות ביחס לסיפורים ילדותיים, ותחת זאת הוא אוהב לספר סיפורים היסטוריים. לפיכך, הוא מקריא לנכדו את הדברים שבאמת מעניינים אותו ולא כל כך מתאימים לילדים. הוא פותח את הסמארטפון ומחפש בוויקיפדיה העברית ערך כלשהו שיכול להעשיר את הידע של נכדו, אך לאו דווקא לעניין אותו. בשלב זה מוקראים הערכים עצמם על ידי סבא גרב כשהם מומחזים על ידי מגוון בובות גרב בצורה הומוריסטית. בעונה הראשונה שודרו שלושה פרקי ספיישל ליום העצמאות. בעונה השנייה שודרו שמונה פרקים. בנוסף, שודר ספיישל מנחם בגין שכלל שני פרקים. פסקול הסדרה מהווה חלק מרכזי בתוך הפרקים. בכל פרק מוצג שיר נושא מיוחד לאותו הפרק, שהוא גרסת כיסוי לשיר מוכר, ומבוצע על ידי "המסלסל הלטבי" (שזהותו לא ידועה). מדיה וקבצים בנושא ערכים מוויקיפדיה מומחזים על ידי גרביים בוויקישיתוף ערכים מוויקיפדיה מומחזים על ידי גרביים, ברשת החברתית פייסבוק ערכים מוויקיפדיה מומחזים על ידי גרביים, סרטונים בערוץ היוטיוב ערכים מוויקיפדיה מומחזים על ידי גרביים, באתר כאן, תאגיד השידור הישראלי ערכים מויקיפדיה מומחזים על ידי גרביים - עיתון בול באתר יוטיוב Wikipedia Pages Dramatized by Socks באתר hollywebfestival2019
צ'רפפלו

צ'רפפלו (בהונגרית: Cserépfalu) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית צ'רפפלו קטנה משמעותית בעשרות השנים האחרונות, מ-1,208 תושבים בשנת 1990 עד 977 תושבים בשנת 2018 (ירידה של כ-19%). בצ'רפפלו חיו מעט יהודים. מדיה וקבצים בנושא צ'רפפלו בוויקישיתוף אתר האינטרנט הרשמי של צ'רפפלו (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
בוסית בקטנה

"בוסית בקטנה" (באנגלית: Little) הוא סרט קומדיה אמריקאי משנת 2019 אשר בוים על ידי טינה גורדון, לפי תסריט שכתבו טרייסי אוליבר וגורדון. את הדמויות הראשיות מגלמות רג'ינה הול, איסה ריי ומרסאי מרטין. הסרט יצא לאקרנים ב-12 באפריל 2019, בהפצתם של סרטי יוניברסל. כילדה, ג'ורדן סנדרס סבלה מבריונות. כמבוגרת, היא הופכת לבריונית בעצמה, תוך שהיא מתייחסת בזלזול לכל עובדי חברת ההיי-טק המצליחה שלה. לאחר שג'ורדן פוגעת בילדה, היא מביעה משאלה בה היא מבקשת שג'ורדן תהפוך לנערה. כאשר ג'ורדן מתעוררת בבוקר שלמחרת, היא מגלה כי היא הפכה לנערה. לאחר מכן, מחייבים את ג'ורדן ללכת אל בית הספר וזאת, מסרבת. כאשר מגיעה עובדת סוציאלית אל ביתה, היא נענית לבקשה ומצטרפת לבית הספר בו למדה בעברה. בבית הספר, היא חווה בריונית חוזרת ונשנית. תוך כדי, אפריל מנסה להציל את חברת ההיי-טק של ג'ורדן מקריסה. בסוף הסרט, ג'ורדן מתחרטת על הדרך הבריונית בה נהגה כמבוגרת, והחברה שלה מצליחה להשתקם בזכות אפריל. רג'ינה הול – ג'ורדן סנדרס הבוגרת מרסאי מרטין (אנ') – ג'ורדן סנדרס הצעירה איסה ריי – אפריל ויליאמס ג'סטין הארטלי – מר. גארי טון בל – פרסטון רייצ'ל דרץ' – הסוכנת בי מייקי דיי – קונור ג'יידי מק'קרי – אייזק מארק האווס – סקוט טאקר מיק – דבון תאליה טראן – ריינה מרלי טיילור – סטיבי אווה קרלטון – קארן גרין \ ג'סמין לוק ג'יימס – טרבור קיילה פלטיר – בקה טרייסי אליס רוס – מדבבת קולה של הרובוטית אתר האינטרנט הרשמי של בוסית בקטנה בוסית בקטנה, ברשת החברתית פייסבוק בוסית בקטנה, ברשת החברתית אקס (טוויטר) בוסית בקטנה, ברשת החברתית אינסטגרם "בוסית בקטנה", במסד הנתונים הקולנועיים IMDb (באנגלית) "בוסית בקטנה", באתר AllMovie (באנגלית) "בוסית בקטנה", באתר Rotten Tomatoes (באנגלית) "בוסית בקטנה", באתר Box Office Mojo (באנגלית) "בוסית בקטנה", באתר Metacritic (באנגלית) "בוסית בקטנה", במסד הנתונים הקולנועיים KinoPoisk (ברוסית) Little (2019) - Box Office Mojo, www.boxofficemojo.com Little (2019) - Financial Information, The Numbers Little, נבדק ב-2019-04-29
9 to 5 (שיר)

5 To‏ 9 (קרי: ניין טוּ פייב; בעברית: מתשע עד חמש) הוא שיר שנכתב ובוצע על ידי זמרת הקאנטרי האמריקאית דולי פרטון ונכלל בפסקול הסרט "9 עד 5" כשיר הנושא שלו, ובאלבום של פרטון שיצאו שניהם בשנת 1980. השיר היה מועמד לזכייה בפרס אוסקר לשיר המקורי הטוב ביותר, וזכה בשני פרסי גראמי. בזמן יציאתו היה השיר מעין "המנון" של עובדות משרדים בארצות הברית. בשנת 2004 דורג השיר במקום ה-78 על ידי מכון הסרטים האמריקאי במסגרת משאל בקרב אנשי תעשיית הקולנוע. השיר נכתב עבור הסרט "9 עד 5" בכיכובן של ג'יין פונדה, לילי טומלין ופארטון עצמה, בהופעת בכורה כשחקנית בסרט. השם של השיר ושל הסרט שאב השראה מארגון נשים בעל שם זהה, שנוסד בארצות הברית בשנת 1973 במטרה לשפר את תנאי ההעסקה של העובדות. בשנת 2008 השיר הופיע במחזמר המבוסס על הסרט, יחד עם שירים נוספים שכתבה למחזמר דולי פארטון. מספר חודשים לפני שיצאו השיר והסרט, הזמרת הסקוטית שינה איסטון הוציאה סינגל בשם 5 To ‏9 בבריטניה. כאשר השיר יצא לאור בארצות הברית הוחלף שמו על מנת למנוע בלבול עם השיר של פארטון. שירה של איסטון הגיע למקום הראשון במצעד הבילבורד הוט 100 בארצות הברית בשמו החדש, שלושה חודשים לפני שהשיר של פארטון עזב את המצעד הזה. על אף השמות הדומים נושאי השירים אינם דומים זה לזה. בפברואר 1981 השיר הגיע בו זמנית למקום הראשון במצעד הבילבורד הוט 100 ולמצעד המוזיקה העכשווית למבוגרים. השיר גם הגיע למקום הראשון במצעד שירי הקאנטרי. השיר זכה בפברואר 1981 במכירות זהב לאחר מכירת 500,000 עותקים. בספטמבר 2017 זכה הסינגל בפלטינום, לאחר מכירת מיליון עותקים ממנו. בבריטניה הגיע השיר למקום 47 בלבד, אך הושמע רבות ברדיו ובמעודונים. השיר היה מועמד לזכייה בפרס האוסקר בקטגוריית "השיר המקורי הטוב ביותר", אך שיר הנושא Fame מתוך הסרט תהילה גבר עליו. הוא זכה בשני פרסי גראמי. מידע על היצירה "9 to 5" באתר מיוזיק בריינז מידע על הסינגל "9 to 5" באתר מיוזיק בריינז גרסאות נוספות ל"9 to 5" באתר SecondHandSongs Dolly Parton, באתר גראמי The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) GOLD & PLATINUM, באתר איגוד תעשיית ההקלטות האמריקאי
צ'רפווארליה

צ'רפווארליה (בהונגרית: Cserépváralja) הוא כפר קטן במחוז בורשוד-אבאוי-זמפלן שבצפון מזרח הונגריה. אוכלוסיית צ'רפווארליה קטנה משמעותית מ-568 תושבים בשנת 1990 עד 359 תושבים בשנת 2018 (ירידה של כ-36%). בצ'רפווארליה חיו מעט יהודים לתקופת זמן מוגבלת. מדיה וקבצים בנושא צ'רפווארליה בוויקישיתוף אתר האינטרנט הרשמי של צ'רפווארליה נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
צ'ינצ'ה

צ'ינצ'ה (בהונגרית: Csincse) הוא כפר קטן במחוז בורשוד-אבאוי-זמפלן שבצפון־מזרח הונגריה. הכפר הוקם בשנת 1994 לאחר שנפרד ממזקרסטש. אוכלוסיית הכפר, נכון לשנת 2021, מונה 521 תושבים. מדיה וקבצים בנושא צ'ינצ'ה בוויקישיתוף אתר האינטרנט הרשמי של צ'ינצ'ה (בהונגרית) (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018
Britney: Live in Concert

Britney: Live in Concert הוא סיבוב ההופעות התשיעי של זמרת הפופ האמריקנית בריטני ספירס, באסיה. ההופעה הראשונה של פתיחת המופע התבצע ב-3 ביוני 2017. במהלך שנת 2017, הודיעה ספירס שהיא תצא לסיבוב הופעות באסיה לאחר שלא הופיעה זמן רב מחוץ ללאס וגאס. סיבוב ההופעות החל ב-יפן ונמשך בטאיוואן, תאילנד, הונג קונג וסינגפור. הסיבוב הסתיים ב-ישראל וכלל 11 הופעות בלבד. בהמשך ספירס יצאה לסבב הופעות נוסף שנקרא: "Britney Spears: Piece of Me Tour", אשר התקיים בצפון אמריקה ואירופה. במרץ 2017, החלו לדלוף פרטים על התוכניות הבינלאומיות של ספירס כגון סבב הופעות נוסף חדש, ובאותו זמן הכריזה ספירס על הופעות בפיליפינים ובישראל. באותו תאריך 3 ביולי 2017, היו אמורים להתקיים באותו יום בחירות למפלגת העבודה, כך שבשל כמות אנשים וחסימת התנועה שהיו בשל ההופעה הוחלט לדחות ביום את הבחירות. בנוסף הכריזה ספירס כמה שבועות אחרי על הופעות נוספות באסיה. ב-31 במאי, יצא במהדורה מיוחדת של אלבום האולפן התשיעי שלה Glory, לקידום סבב ההופעות. המופע בארץ מכר כ-57 אלף כרטיסים. המופע הראשון בנגקוק, נמכר תוך 45 דקות, ובשל הביקוש הגבוה נוסף תאריך נוסף ב-24 ביוני. על פי סוני מיוזיק יפן, נמכרו תוך שעות בודדות כ־12,000 כרטיסים. ב-3 ביולי 2017 הופיעה ספירס בפארק הירקון בתל אביב. ההופעה התקיימה בפני 57,500 איש. מבקרים תיארו את המופע כ"מופע הפופ המושלם" וכ"מפגן גרנדיוזי של להיטים, יכולות ריקוד מרשימות ואנרגיות חושניות שהכניסו את הקהל המקומי להיסטריה" ואת ספירס כ"מלכה אדירה על הבמה". "Work Bitch" "Womanizer" "Break the Ice" / "Piece of Me" "...Baby One More Time" "Oops!... I Did It Again" "(Change Your Mind (No Seas Cortés" (וידאו מעבר) "Me Against the Music" "Gimme More" "Scream & Shout" (וידאו מעבר) "Boys" "?Do You Wanna Come Over" "WTF (Where They From)" / "Work It" / "Get Ur Freak On" (קטע מעבר ריקודים) "I'm a Slave 4 U" (מכיל אלמנטים של "(Get Naked (I Got a Plan") "Make Me..." "Freakshow" "Do Somethin'" "Circus" "If U Seek Amy" "Breathe on Me" "Slumber Party" "Touch of My Hand" "Toxic" "Stronger" "(You Drive Me) Crazy" "Till the World Ends" Watch Britney Spears Performing In Tel Aviv for 60K Crowd, יולי 2017 Britney Live In Bangkok, מאי 2017 Britney Live in Tokyo, יוני 2017 גל אוחובסקי, ‏מופע הפופ המושלם, באתר ‏מאקו‏, 3 ביולי 2017 גלעד כרמלי, בריטני ספירס בישראל: מלכה אדירה על הבמה, באתר ynet, 4 ביולי 2017
יצחק דלויה

האם התכוונתם ל... הרב יצחק דלויה (המאה ה-16) – רב ספרדי ממגורשי ספרד, אב בית דין במרקש, מקובל, וראש קהילת המגורשים. הרב יצחק דלויה (המאה ה-17) – רבה של מרקש וראש הישיבה החשובה בעיר, בשלהי המאה ה-17 ובתחילת המאה ה-18. דלויה
רשטרפטי בהוון

רשטרפטי בהוון (בהינדית: राष्ट्रपति भवन; מילולית: "בית הנשיא") הוא המעון הרשמי של נשיא הודו, אשר שוכן בקצה המערבי של הראג'פאט, השדרה הלאומית של הודו, בניו דלהי. הקומפלקס כולל מבנה מרכזי בן 340 חדרים הכולל את משכן הנשיא, אולמות קבלת פנים, חדרי אורחים, משרדים ועוד. במתחם מבנים נוספים לתמיכה באדמיניסטרציה של הנשיא, אבטחה ועוד, כמו גם גנים נשיאותיים. מבחינת שטח, רשטרפטי בהון הוא המשכן הגדול ביותר של ראש מדינה. ההחלטה לבנות מעון בניו דלהי בעבור המושל הכללי של הודו נתקבלה במהלך הדורבר דלהי בדצמבר 1911, בו הוחלט שבירת הודו הבריטית תועבר מכלכותה לדלהי. כאשר פותחה התוכנית לעיר החדשה, ניו דלהי, שהוקמה קרוב לקצה הדרומי של דלהי הישנה, הוקצה שטח ענק למעון עבור המושל הכללי של הודו. כ-16,000 קמ"ר של אדמה נרכשו על מנת להתחיל לבנות את "ארמון המשנה למלך", כפי שכונה אז, ואת בית הסקרטריאט בין 1911 ל-1916 על ידי פינוי הכפרים ראיסינה (Raisina) ומלחה (Malcha) שעמדו שם על 300 משפחותיהם. האדריכל אדווין לאנדסיר לוטיינס קיבל את האחריות העיקרית לתכנון האדריכלי. התכנון שלו היה בעיקרו קלאסי עם צבעים ומאפיינים של האדריכלות הודית. לוטיינס נסע מהודו לאנגליה כמעט כל שנה במשך 20 שנה. כאשר צ'קרברתי רג'אגופלאצ'ארי נתמנה למושל הכללי של הודו ועבר למשכן, הוא העדיף להתגורר במספר חדרים, במה שהיום משמש כאגף המשפחה של הנשיא. ב-26 בינואר 1950 כאשר ראג'נדרה פראסאד נתמנה לנשיא הודו הראשון ועבר להתגורר במשכן, שונה שמו לרשטרפטי בהוון שפירושו המעון הנשיאותי. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא רשטרפטי בהוון בוויקישיתוף אתר האינטרנט הרשמי של רשטרפטי בהוון